དེ་རིང་ཞོགས་པར་རེ་བས་བོས་པའི་ཁྲི་གདུགས་ཉི་མ་ཡང་བསྐྱར་མཁའ་ལ་འཕགས་ཏེ།ད་ལྟ་མདུན་རིའི་རྩེ་མོར་ཡོངས་སུ་ཤར་འདུགདེ་བས།དེ་རིང་གི་བགྲོད་ལམ་སྟེང་དུ་སང་ཉིན་གྱི་ལས་དོན་བསྒྲུབ་ནུས་སམ།སང་ཉིན་གསོག་པའི་གསེར་གྱི་དོང་ཙེ་དེ་རིང་གི་སྒོར་ཁུག་ནང་བླུག་ཐུབ་བམ།སང་ཉིན་སྨིན་ཐག་ཆོད་པའི་སིལ་ཏོག་དེ་རིང་སར་ལྷུང་སྲིད་དམ།སང་ཉིན་གྱི་འཆི་བདག་གིས་དེ་རིང་གི་དགའ་སྤྲོའི་སྣང་བ་གྲིབ་གཟུགས་སུ་གཡོལ་ཐབས་ཡོད་དམ།ཡང་ན།འདི་དག་ཐམས་ཅད་ནི་རི་བོང་གནམ་རྡིབ་ཀྱི་སྡུག་བསྔལ་འབའ་ཞིག་སྟེ།སང་ཉིན་དང་སང་ཉིན་འདྲ་བ་དག་གིས་རང་ཉིད་སྔ་ས་ནས་དུར་འཇུག་བྱེད་ཀྱི་འདུག་པས།ད་ནི་དེ་རྣམས་བསྐྱར་དུ་དྲན་པར་མི་བྱའོ།།